נעמי אורסקס

**נעמי אוֹרֵסְקֵּס** (באנגלית: **Naomi Oreskes**; נולדה ב-25 בנובמבר 1958) היא היסטוריונית של המדע אמריקאית ממוצא יהודי. אורסקס התמנתה לפרופסור להיסטוריה של המדע, למדעי כדור הארץ ולמדעים פלנטריים באוניברסיטת הרווארד בשנת 2013, לאחר ששימשה במשך 15 שנים מרצה ללימודי היסטוריה ומחקרי מדע באוניברסיטת קליפורניה בסן דייגו. מחקריה עוסקים בהיסטוריה של הגאופיזיקה ובהתחממות העולמית.

בשנת 2004 פורסם מאמרה רב ההשפעה "הקונצנזוס המדעי על שינוי האקלים" שהתפרסם בכתב העת Science, שבו הוכיחה כי לא קיימת מחלוקת משמעותית בקהילה המדעית בנוגע לממשות של ההתחממות העולמית מסיבות הקשורות לפעילות האנושית. בשנת 2010, אורסקס הייתה שותפה לכתיבת הספר **[[סוחרי הספק]]** (לצד אריק קונווי). בספר זה זוהו כמה הקבלות בין הדיון בנושא ההתחממות הגלובאלית לבין מחלוקות ציבוריות קודמות, בדגש על הקמפיין של תעשיית הטבק ליצירת ספק מכוון בנוגע לקשר הסיבתי שבין עישון לבין מחלות קשות (אף שכבר התקיים קונצנזוס מדעי בנושא).

## ביוגרפיה
אורסקס נולדה לסוזן איילין (לבית נגין) שהייתה מורה במקצועה, ואירווין אורסקס, שהיה פרופסור למדעי הרפואה ודקאן לשעבר במכללת האנטר בניו יורק. לאורסקס שלושה אחים: מייקל אורסקס, עיתונאי; דניאל אורסקס, שחקן; ורבקה אורסקס, סופרת ושומרת יערות לשעבר.

אורסקס עבדה כיועצת בסוכנות להגנת הסביבה של ארצות הברית ובאקדמיה הלאומית למדעים בארצות הברית, וכן לימדה בדארטמות' קולג', אוניברסיטת ניו יורק, אוניברסיטת קליפורניה בסן דייגו ואוניברסיטת הרווארד. היא כתבה והשתתפה בכתיבתם של מספר ספרים ומאמרים בנושאי גאולוגיה כלכלית והיסטוריה של המדע.

מאז 2017 אורסקס רשומה בדירקטוריון המרכז הלאומי לחינוך מדעי.

אורסקס חברה במועצת המנהלים של הקרן להגנה משפטית למדע האקלים.

### קריירה אקדמית
הקריירה האקדמית של אורסקס החלה בגאולוגיה, ואז התרחבה להיסטוריה ולפילוסופיה של המדע. עבודתה עוסקת בשיטות מדעיות, אימות מודלים, קונצנזוס, חילוקי דעות. בהמשך התמקדה במדע של ההתחממות הגלובלית וחקרה את "התעשייה של יצירת ספק" ביחס להתחממות.

אורסקס קיבלה את התואר הראשון בגאולוגיה מבית הספר המלכותי למכרות של אימפריאל קולג', באוניברסיטת לונדון בשנת 1981. לאחר מכן עבדה כגאולוגית בדרום אוסטרליה. בשנת 1984 אורסקס חזרה לאקדמיה כעוזרת מחקר במחלקה לגאולוגיה ועוזרת הוראה במחלקות לגאולוגיה, פילוסופיה ומדעי כדור הארץ באוניברסיטת סטנפורד.

בשנת 1990 אורסקס קיבלה דוקטורט בתוכנית המיוחדת לבוגרים במחקר גאולוגי ובהיסטוריה של המדע בסטנפורד. בשנת 1994 אורסקס זכתה בפרס החוקר הצעיר של הקרן הלאומית למדע. בין השנים 1991–1996 היא שימשה כאסיסטנטית למדעי כדור הארץ, ופרופסור להיסטוריה במכללת דרטמות', הנובר, בניו המפשייר. בין השנים 1996–1998 היא שימשה כפרופסור חבר, להיסטוריה ופילוסופיה של המדע, באוניברסיטת ניו יורק.

אורסקס עברה לאוניברסיטת קליפורניה בסן דייגו בשנת 1998 כפרופסור חבר, במחלקה להיסטוריה ותוכנית ללימודי מדע, ואז כפרופסור במחלקה זו 2005–2013, וכן כפרופסור נלווה למדעי הגאוגרפיה (משנת 2007). היא נבחרה לפרובוס של המכללה השישית בשנים 2008–2011. בשנת 1999 השתתפה כיועצת של המועצה הטכנית לבדיקת פסולת גרעינית בארצות הברית בפיתוח אסטרטגיית בטיחות מאגרים לפרויקט הר יוקה, תוך התייחסות מיוחדת לאימות המודל.

מאז 2013 אורסקס משמשת כפרופסור בהרווארד במחלקה להיסטוריה של המדע ובמחלקה למדעי כדור הארץ ולמדעים פלנטריים.

#### מעבר למגדל השן
אורסקס כתבה מאמר על מדע וחברה "מעבר למגדל השן: הסכמה מדעית על שינויי אקלים" ("Beyond the Ivory Tower: The Scientific Consensus on Climate Change") בכתב העת Science בדצמבר 2004.

במאמר זה היא דיווחה על ניתוח של "928 תקצירי מאמרים, שפורסמו בכתבי-עת מדעיים שנדונו בין השנים 1993–2003 ופורסמו במאגר המכון למידע מדעי עם מילות המפתח "global climate change". המאמר הצהיר כי הניתוח נועד לבחון את ההשערה כי ניסוח דוחות והצהרות של חברות כמו הפאנל הבין-ממשלתי לשינויי האקלים, האגודה האמריקאית לקידום המדע  והאקדמיה הלאומית למדעים עשוי להמעיט בלגיטימיות של דעות המתנגדות להתחממות העולמית. לאחר הניתוח, היא הגיעה למסקנה כי 75 אחוז מהמאמרים שנבדקו תמכו במפורש או במשתמע בקונצנזוס, בעוד שאף אחד מהם לא הסתייג ממנו באופן ישיר. החיבור זכה לתשומת לב רבה בתקשורת מרחבי העולם וצוטט על ידי אנשים בולטים רבים כמו אל גור בסרט "אמת מטרידה".

בשנת 2007 הרחיבה אורסקס את הניתוח שלה, וקבעה כי כ-20% מהתקצירים תומכים במפורש בקונצנזוס בנושא שינויי האקלים לפיו "האקלים של כדור הארץ מושפע מפעילות אנושית". בנוסף, 55 אחוז מהתקצירים "תמכו" באופן מרומז בקונצנזוס על ידי עיסוק במחקר לאפיון ההשפעה המתמשכת או העתידית של שינויי האקלים (50 אחוז מהתקצירים) או למתן שינויים צפויים (5 אחוזים). ה-25 האחוזים הנותרים התמקדו בפלאוקלימטולוגיה (10%) או בפיתוח טכניקות מדידה (15%); אותם אורסקס לא סיווג כנקיטת עמדה לגבי שינויי האקלים העכשווי.

#### סוחרי ספק
**[[סוחרי הספק]]** הוא ספר משנת 2010 שכתבה נעמי אורסקס עם אריק קונווי. אורסקס וקונוויי, שניהם היסטוריונים אמריקאים למדע, מזהים כמה הקבלות מדהימות בין הוויכוח על שינויי האקלים לבין מחלוקות קודמות בנושא עישון טבק, גשם חומצי והידלדלות שכבת האוזון. לטענתם, הפצת ספק ובלבול הייתה האסטרטגיה הבסיסית של המתנגדים לפעולה בכל מקרה הללו. במיוחד מציינים השניים כי הפיזיקאים פרד סייטס (Frederick Seitz; 2008–1911) ופרד סינגר (Siegfried Fred Singer; נולד 1924), ומספר מדענים לעומתיים נוספים שילבו כוחות עם צוותי חשיבה שמרניים וחברות פרטיות על מנת לקרוא תיגר על הקונצנזוס המדעי בסוגיות מודרניות רבות.

רוב הביקורות קיבלו את הספר בהתלהבות. אחד המבקרים אמר כי "סוחרי הספק" מקורי ומתודי באופן ממצה ועשוי להיות אחד הספרים החשובים ביותר לשנת 2010. ומבקר אחר ראה בספר את הבחירה שלו לספר המדע הטוב ביותר של השנה.

בהשראת הספר, יצא לאקרנים הסרט "סוחרי הספק" בשנת 2015.

## מחלוקות
מאמרה "מעבר למגדל השן" (Beyond the Ivory Tower) משנת 2004 נשלל לכאורה על ידי האנתרופולוג החברתי הבריטי בני פייזר. אך זה חזר בו לבסופו של דבר, והודה כי מצא רק מאמר אחד המתנגד לקונצנזוס בנוגע להתחממות הגלובלית, שפורסם על ידי האגודה האמריקנית לגאולוגי נפט.

יחד עם אריק קונווי ומתיו שינדל, בשנת 2008, כתבה אורסקס את המאמר "מצ'יקן ליטל לד"ר פנגלוס: ויליאם נירנברג, התחממות כדור הארץ, והדקונסטרקציה החברתית של הידע המדעי" (From Chicken Little to Dr. Pangloss: William Nierenberg, Global Warming, and the Social Deconstruction of Scientific Knowledge) שטען כי ויליאם נירנברג ביושבו כיו"ר האקדמיה הלאומית למדעים השתמש בדווחת על שינויי אקלים בשנת 1983 במונחים כלכליים כדי להימנע מפעולה בנושא. נירנברג נפטר בשנת 2000 אך תגובת נגד התפרסמה בשנת 2010 באותו כתב עת לפיה העיתון סותר את הדו"ח ההיסטורי ואין שום ראיות לכך שחברי ועדה אינם מסכימים עם הדו"ח; הראיות הראו שהדו"ח משקף את הקונצנזוס באותה תקופה.

בשנת 2015 פרסמה אורסקס מאמר דעה בהגרדיאן שכותרתו "יש צורה חדשה של הכחשת אקלים שיש לחפש – אז אל תחגוגו עדיין" (There is a New Form of Climate Denialism to Look Out For – So Don't Celebrate Yet) ובה אמרה שמדענים שקוראים להמשיך להשתמש באנרגיה גרעינית הם מכחישי אנרגיה מתחדשת ויוצרי מיתוסים. היא ציטטה מאמר של ארבעה מדעני אקלים בולטים ג'יימס האנסן, קן קלדיירה, קרי עמנואל וטום וויגלי) לפיו יש להשתמש באנרגיה גרעינית כדי להילחם בשינויי האקלים. מאמר דעה מאת מייקל ספקטר ב"ניו יורקר" אמר כי היא מיתגה את ארבעת המדענים הללו כ"מכחישי אקלים", וכי אפיונה אבסורדי, שכן הם היו בין אלה שעשו הכי הרבה כדי לדחוף אנשים להילחם בשינויי האקלים.

בשנת 2015 פורסמו ידיעות חדשותיות על אופן האופן שבו מדעני אקסון מוביל מצאו עדויות לשינוי האקלים, אך אותה חברה הטילה ספק בשינויי האקלים. החברה מתחה ביקורת על אורסקס והזמינה אותה ואת הציבור לקרוא כ-187 מסמכים שנכתבו בין השנים 1977 ל-2014. היא וג'פרי סופרן עשו זאת ותמכו בסיפורים המקוריים בכתב העת שכתב ביקורת עמיתים ב-*Environmental Research Letters* בשנת 2017, כפי שדווח בוושינגטון פוסט.

## ביבליוגרפיה
### ספרים

* ''Science on a Mission: How Military Funding Shaped What We Do and Don't Know about the Ocean'', University of Chicago Press, 2020, 
* ''Why Trust Science?'', Princeton University Press, 2019, Edited by Stephen Macedo, 
* ''The Rejection of Continental Drift: Theory and Method in American Earth Science'', Oxford University Press, 1999, 
* ''Plate Tectonics: An Insider’s History of the Modern Theory of the Earth'', Edited with Homer Le Grand, Westview Press, 2003, 
* *Perspectives on Geophysics,* Special Issue of Studies in History and Philosophy of Modern Physics, 31B, Oreskes, Naomi and James R. Fleming, eds., 2000.
* *[[סוחרי הספק|Merchants of Doubt]]: How a Handful of Scientists Obscured the Truth on Issues from Tobacco Smoke to Global Warming*, Naomi Oreskes and Erik M. Conway, Bloomsbury Press, 2010
* ''The Collapse of Western Civilization: A View from the Future'', Naomi Oreskes and Erik M. Conway, Columbia University Press, 2014
* *Encyclical on Climate Change and Inequality: On Care for Our Common Home*, Pope Francis, introduction by Naomi Oreskes, (Brooklyn, NY: Melville House, 2015) 
* ''Discerning Experts: The Practices of Scientific Assessment for Environmental Policy''. Michael Oppenheimer, N. Oreskes, D. Jamieson, K. Brysse, J. O’Reilly & M. Shindell, University of Chicago Press, 2019, 

### מאמרים בולטים

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Cook, J., Supran, G., Lewandowsky, S., Oreskes, N., & Maibach, E., (2019). America Misled: How the fossil fuel industry deliberately misled Americans about climate change Fairfax, VA: George Mason University Center for Climate Change Communication.

### מאמרי מערכת נבחרים ומאמרי דעה

* Oreskes, Naomi, "History Matters to Science: It helps to explain how cynical actors undermine the truth", *[[סיינטיפיק אמריקן|Scientific American]]*, vol. 323, no. 6 (December 2020), p. 81. "In our 2010 book, *[[סוחרי הספק|Merchants of Doubt]]*, Erik M. Conway and I showed how the same arguments [as those used to cast doubt on the link between tobacco use and lung cancer] were used to delay action on acid rain, the ozone hole and climate change – and this year [2020] we saw the spurious "freedom" argument being used to disparage mask wearing [during the COVID-19 pandemic]."
* 
* 
* 
* 
* 
* 
* 
* 
* 

## פרסים נבחרים, הצטיינות ועמותות

## פילמוגרפיה
* סוחרי הספק (2014) - בתפקיד עצמה

## קישורים חיצוניים
* 

* דף הבית של אורסקס, באוניברסיטת הרווארד
* "מדוע עלינו להאמין במדע". הרצאה בוועידת TED, ניו יורק, מאי 2014.
* קריסת הציוויליזציה המערבית. תוכנית המדע, ABC Radio National, 16 באוגוסט 2014.
* ''SILA - האינטרסים המתחרים המעצבים את עתיד הפלנטה שלנו''. דיון פאנלים, האקדמיה האמריקאית לאמנויות ומדעים, 18 במרץ 2014. (תמליל.)
* 'אני לא יכולה רק לעמוד על הנחיות': ראיון עם נעמי אורסקס מאת קלאודיה דרייפוס 18 באוקטובר 2019

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי תיכון סטייווסנט
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:היסטוריוניות אמריקאיות
קטגוריה:היסטוריונים של המדע
קטגוריה:חוקרות כדור הארץ
קטגוריה:חשיבה מקיימת
קטגוריה:יהודיות אמריקאיות
קטגוריה:סגל אוניברסיטת הרווארד
קטגוריה:סגל אוניברסיטת ניו יורק
קטגוריה:סגל אוניברסיטת קליפורניה בסן דייגו
קטגוריה:סגל דארטמות' קולג'
קטגוריה:פעילי איכות הסביבה אמריקאים
קטגוריה:אמריקאים שנולדו ב-1958
קטגוריה:אמריקאיות שנולדו ב-1958